
Ruumi tasuta kasutusse andmine (Narva Eesti Riigigümnaasium)
1. Asjaolud ja menetluse käik
Narva Eesti Riigigümnaasiumi direktor esitas 07.10.2022. a Narva Linnavalitsuse Kultuuriosakonnale taotluse Peetri plats 1 hoones 4. korrusel asuva ruumi nr 14 tasuta kasutamise kohta. Ruumi kasutamise eesmärk on kahe Narva riigigümnaasiumi juhtmeeskondade töö korraldamine ja koosolekute pidamine. Riigigümnaasiumid on ehitusjärgus ja alustavad tegevust alates 2023/2024. õppeaastast.
Narva Eesti Riigigümnaasiumi taotlust arutati Narva Linnavalitsuse linnavarakomisjoni 18.-20.10.2022. a koosolekul (protokoll nr 3.1-6/20-2022) ning otsustati:
· Nõustuda Narva Eesti Riigigümnaasiumi taotlusega ning soovitada Narva Linnavalitsuse Kultuuriosakonnale anda Narva Eesti Riigigümnaasiumile kuni 31.08.2023 Peetri plats 1 hoones 4. korrusel asuva ruumi nr 14 tasuta kasutusse kahe kooli juhtmeeskondade tööks ja koosolekute pidamiseks.
· Narva Linnavalitsuse Kultuuriosakonnal esitada otsus Narva Linnavalitsuse istungile korralduse vastuvõtmiseks.
2. Õiguslikud alused
2.1 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 46 lõikele 4 võib avaliku enampakkumiseta anda kasutusse linnavara, mis antakse kasutusse korra § 7 lõikes 2 nimetatud subjektidele.
2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 7 võib linnavalitsuse korraldusega linnavara kasutusse anda tasuta tähtajaga kuni viis aastat linna huvidest tulenevatel juhtudel.
3. Otsus

Anda Narva Eesti Riigigümnaasiumile, registrikood 77001702, tasuta kasutusse kuni 31.08.2023 Narva Linnavalitsuse Kultuuriosakonna kasutuses Peetri plats 1 hoones 4. korrusel asuva ruumi nr 14 kahe kooli juhtmeeskondade tööks ja koosolekute pidamiseks.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

